Къэбэрдей Адыгэ Хасэм и ЩIыхь дамыгъэр
КъАХ-м и ЩIыхь дамыгъэр хуагъэфащэ адыгэ Iуэхум зегъэужьыным, щэнхабзэр хъумэным, лъэпкъхэм я зэныбжьэгъугъэмрэ зэгурыIуэныгъэмрэ егъэфIэкIуэным хуэлажьэхэм.
Къэбэрдей Адыгэ Хасэм и бгъэхэIу дамыгъэр сэмэгурабгъумкIэ халъхьэ.
ЩIыхь дамыгъэр зыхуагъэфащэхэр къагъэлъагъуэ Къэбэрдей Адыгэ Хасэм и тхьэмадэм, жылагъуэ IуэхущIапIэм и ГъэзэщIакIуэ гупым хэтхэм, къалэ, щIыналъэ (район) къудамэхэм я унафэщIхэм.
Дамыгъэр зратынум теухуа тхыгъэ кIэщI ягъэхьэзыр. Абы къыхэщын хуейщ зыпэрыт IэнатIэр, адыгэ щэнхабзэм, лъэпкъ зэныбжьэгъугъэм хуищIа хэлъхьэныгъэр.
ЩIыхь дамыгъэр зыхуагъэфэщахэр ирагъэблагъэри, Къэбэрдей Адыгэ Хасэм и тхьэмадэм е абы и унафэкIэ пщэрылъ зыщащIа къуэдзэм тыгъэр иретыж.
ЩIыхь дамыгъэр тIэу зы цIыхум иратыркъым.
Къэбэрдей Адыгэ Хасэм и
X зэхуэсышхуэм къыщащтащ.
Налшык къалэ,
2019 гъэм накъыгъэм и 31-м.
